****

**Ffurflen Gais am Fathodyn Glas**

Dylai'r ffurflen hon gael ei llenwi gan ymgeiswyr sy'n gwneud cais o dan unrhyw un o'r meini prawf canlynol. Cyfeiriwch at y tabl isod am gyfarwyddiadau ynghylch pa adrannau sydd angen i chi eu llenwi a'r canllawiau ategol i'ch cynorthwyo.

Llenwch adrannau perthnasol y ffurflen hon a chyflenwch y dogfennau priodol i gadarnhau eich cyfeiriad, pwy ydych a thystiolaeth o gymhwyster. Rydym yn gofyn i chi ddarparu gwybodaeth gywir i'n helpu ni i asesu eich cais oherwydd efallai y byddwn yn gwrthod rhoi bathodyn os nad ydych yn darparu'r wybodaeth berthnasol i gadarnhau eich manylion personol.

**Gellir cael arweiniad pellach am gwblhau'r ffurflen hon yn y canllawiau sy'n dod gyda hi.**

|  |  |
| --- | --- |
| Pobl ddall (nam ar y golwg) | Llenwch adrannau 1, 2a a 6 |
| Pobl sy'n derbyn Cyfradd Uwch Elfen Symudedd y Lwfans Byw i'r Anabl (HRMCDLA) | Llenwch adrannau 1, 2b a 6 |
| Pobl sy'n derbyn Taliad Annibyniaeth Bersonol (PIP)  *(gweler lefel y dyfarniad yn y canllawiau)* | Llenwch adrannau 1, 2c a 6 |
| Pobl sy'n derbyn Atodiad Symudedd Pensiwn Rhyfel | Llenwch adrannau 1, 2d a 6 |
| Pobl sy'n derbyn budd-dal o dan Gynllun (Iawndal) y Lluoedd Arfog a'r Lluoedd wrth Gefn | Llenwch adrannau 1, 2e a 6 |
| Os oes gennych anawsterau cerdded | Llenwch adrannau 1, 3 a 6 |
| Os oes gennych nam yn y ddwy fraich | Llenwch adrannau 1, 4 a 6 |
| Os ydych yn llenwi ar ran ymgeiswyr o dan dair oed | Llenwch adrannau 1, 5 a 6 |

**Fedrwch chi ddod a’r isod** I’r Swyddfa yn unig

|  |
| --- |
| **X1 Llun pasbort ohonoch chi eich hun** |
| **X1 Tystiolaeth o’ch cyfeiriad** |
| **X1 Tystysgrif Geni/ Priodas, Pasbort, Bathodyn Glas, Trwydded Yrru Ddilys** |
| **Hefyd, Llythyr Cyfradd Uwch Elfen Symudedd y Lwfans Byw i’r Anabl, neu PIP neu Lythyr Apwyntiad Ysbyty, Meddyginiaeth** |

|  |
| --- |
| *Gweld gan:* |
| *Prawf Adnabod:* |
| *Prawf Cyfeiriad:* |
| *Dogfennau eraill:* |
| *Dyddiad:* |

**Adran 1 – Gwybodaeth am yr ymgeisydd**

**Os ydych yn llenwi'r ffurflen ar ran ymgeisydd sydd o dan 16 oed neu sy'n methu llenwi'r ffurflen ei hun, rhowch ei fanylion mewn adrannau priodol a llofnodwch y ffurflen ar ei ran.**

\* Meysydd gorfodol

|  |  |  |  |  |  |
| --- | --- | --- | --- | --- | --- |
| Teitl (Dewiswch)\* | Mr / Mrs / Miss / Ms | | Arall |  | |
| Enw cyntaf\* |  | | | | |
| Cyfenw\* |  | | | | |
| Cyfenw ar enedigaeth (os yw'n wahanol)\* |  | | | | |
| Dyddiad Geni (DD/MM/BBBB)\* |  | | | | |
| Man eich Geni\* | Tref |  | | | |
| Gwlad |  | | | |
| Rhif Yswiriant Gwladol\* |  | | | | |
| Cyfeiriad presennol\* |  | | | | |
| Cod post\* |  | | | | |
| Manylion cyswllt | Cartref |  | | | |
| Ffôn symudol |  | | | |
| E-bost |  | | | |
| Cyfeiriad blaenorol, os yn wahanol yn y tair blynedd ddiwethaf |  | | | | |
| Cod post |  | | | | |
| **At ddibenion gorfodi, enwebwch rif(au) cofrestru cerbyd y prif geir yr ydych yn bwriadu defnyddio’r Bathodyn Glas ynddynt:** (Dylid enwebu hyd at dri rhif cofrestru, ond cofiwch y gellir defnyddio cerbydau eraill). | | | | | |
|  | | | | | |
| A oes gennych Fathodyn Glas ar hyn o bryd, neu a ydych wedi bod â Bathodyn Glas o'r blaen? | | | Oes | | Nac oes |
| Os Oes: | | | | | |
| Pa awdurdod lleol a roddodd y bathodyn i chi? | | |  | | |
| Beth yw'r dyddiad dirwyn i ben? | | |  | | |
| Beth yw'r rhif cyfresol? | | |  | | |

**Prawf preswylio, dyddiedig o fewn y 12 mis diwethaf:**

Mae angen i ni wirio eich bod yn byw yn ardal ein hawdurdod lleol cyn y gallwn brosesu eich cais. Dewiswch un o'r opsiynau canlynol a darparwch ddogfennau gwreiddiol lle bo hynny'n berthnasol:

|  |  |
| --- | --- |
| Rwy'n rhoi caniatâd i'r awdurdod lleol wirio fy manylion personol ar gronfa ddata Treth Gyngor yr awdurdod lleol fel nad oes angen i mi gyflwyno prawf o'm cyfeiriad. |  |
| Rwyf wedi amgáu bil y Dreth Gyngor gyda fy enw a'm cyfeiriad arno, dyddiedig o fewn y 12 mis diwethaf. |  |
| Dydw i ddim yn talu'r Dreth Gyngor, rwyf dros 16 oed ac rwy'n rhoi caniatâd i'r awdurdod lleol wirio fy nghyfeiriad ar y gofrestr etholiadol. |  |
| Rwy'n gwneud cais ar ran ymgeisydd nad yw'n talu'r Dreth Gyngor ac sydd o dan 16 oed. Rwy'n rhoi fy nghaniatâd i'r awdurdod lleol wirio cofnodion ysgol i gadarnhau ei gyfeiriad. |  |

**Prawf adnabod**

Mae angen i ni gadarnhau pwy ydych i leihau'r posibilrwydd o dderbyn ceisiadau twyllodrus am Fathodyn Glas. Mae'n rhaid i chi atodi llungopi ardystiedig o un o'r canlynol fel prawf o hyn:

• Tystysgrif geni/tystysgrif mabwysiadu

• Tystysgrif priodas/ysgariad

• Tystysgrif Partneriaeth Sifil/Diddymu

• Pasbort

• Trwydded yrru ddilys

• Bathodyn Glas cyfredol

• Cerdyn Teithio Rhatach

**Dogfennau adnabod** sy’n cynnwys **ffotograff** sydd orau ond cysylltwch â’ch awdurdod lleol os nad ydych yn gallu darparu un o’r uchod.

**Ffotograff ar gyfer y Bathodyn Glas**

Amgaewch ffotograff o fath pasbort diweddar o'r ymgeisydd. Dylai'r ffotograff ddangos wyneb yr ymgeisydd yn llawn fel y gallai'r deiliad gael ei adnabod yn hawdd. Ni ddylai unrhyw un arall fod yn y ffotograff. Bydd y ffotograff yn cael ei roi ar gefn y bathodyn ac ni fydd yn weladwy pan mae'r bathodyn yn cael ei arddangos yn y cerbyd. Gofalwch fod enw'r ymgeisydd ar gefn y ffotograff a'ch bod yn cadarnhau bod y llun yn debygrwydd gwir.

**Adran 2 – Meini Prawf Awtomatig**

Bwriedir y cwestiynau hyn ar gyfer pobl a allai fod yn gymwys am Fathodyn Glas oherwydd eu bod:

• yn ddall (gyda nam ar y golwg);

• yn derbyn Cyfradd Uwch Elfen Symudedd y Lwfans Byw i'r Anabl;

• yn derbyn Taliad Annibyniaeth Bersonol (PIP);

• yn derbyn Atodiad Symudedd Pensiwn Rhyfel, neu

• yn derbyn dyfarniad cymwys o dan Gynllun (Iawndal) y Lluoedd Arfog a'r Lluoedd wrth Gefn.

**Os nad ydych yn derbyn unrhyw un o'r budd-daliadau hyn, yna efallai y byddwch yn dod o dan y meini prawf yn ôl disgresiwn am fathodyn. Ewch i adran 3.**

|  |  |  |  |
| --- | --- | --- | --- |
| **2a) Pobl sy'n ddall (gyda nam ar y golwg)** | | | |
| Ydych chi wedi'ch cofrestru fel person dall (gyda nam ar y golwg)? | Do | | Naddo |
| Os **DO**, nodwch gyda pha awdurdod lleol yr ydych wedi cofrestru: | | | |
|  | | | |
| Os **DO**, ydych chi'n rhoi caniatâd i ni archwilio cofrestr yr awdurdod lleol o bobl ddall i weld a yw eich amhariad yn hysbys i'r cyngor eisoes? | Ydw | | Nac ydw |
| Os mai **NAC YDW** yw'r ateb nodwch a ydych wedi amgáu eich Hardystiad o Ddallineb neu Olwg Diffygiol (BP1)(3R) neu Dystysgrif o Nam ar y Golwg (CV1) neu ffurflen gyfatebol flaenorol, wedi'i llofnodi gan Offthalmolegydd Ymgynghorol. | Ydw | | Nac ydw |
| **2b) Pobl sy'n derbyn Cyfradd Uwch Elfen Symudedd y Lwfans Byw i'r Anabl (Nid Lwfans Gweini yw hyn)** | | | |
| A ydych chi'n derbyn Cyfradd Uwch Elfen Symudedd y Lwfans Byw i'r Anabl? | Ydw | | Nac ydw |
| Os mai'r ateb yw **YDW**, a ddyfarnwyd y budd-dal hwn i chi am gyfnod amhenodol? | | | |
| Os NAC YDW, pryd mae dyfarniad y budd-dal hwn i chi yn dod i ben? (DD/MM/BBBB) |  | | |
| Os ydych yn derbyn Cyfradd Uwch Elfen Symudedd y Lwfans Byw i'r Anabl, rhaid i chi amgáu eich llythyr o hawl i'r budd-dal hwn a roddwyd o fewn y 12 mis diwethaf, neu eich llythyr uwchraddio blynyddol gwreiddiol.  Nodwch y gallem wirio eich bod yn derbyn y dyfarniad hwn gyda'r Adran Gwaith a Phensiynau. | | | |
| **2c) Pobl sy'n derbyn Taliad Annibyniaeth Bersonol** | | | |
| Ydych chi'n derbyn Taliad Annibyniaeth Bersonol, fel y nodir isod? | | | |
| Gweithgaredd Symudedd 1, disgrifydd f, neu | Ydw | Nac ydw | |
| Gweithgaredd Symudedd 2, disgrifwyr c, d, e neu f. | Ydw | Nac ydw | |
| Pryd fydd y dyfarniad hwn yn dod i ben? (DD/MM/BBBB) |  | | |
| Os ydych yn derbyn PIP rhaid i chi amgáu eich llythyr o hawl i'r budd-dal hwn.  Nodwch y gallwn wirio eich bod yn derbyn y dyfarniad hwn gyda'r Adran Gwaith a Phensiynau. | | | |
| **2d) Pobl sy'n derbyn Atodiad Symudedd Pensiwn Rhyfel** | | | |
| Ydych chi'n derbyn Atodiad Symudedd Pensiwn Rhyfel? | Ydw | Nac ydw | |
| Os mai **YDW** yw'r ateb, a ddyfarnwyd y budd-dal hwn i chi am gyfnod amhenodol? | Do | Naddo | |
| Os **NADDO** yw'r ateb, pryd y mae dyfarniad y budd-dal hwn i chi i fod i ddod i ben (DD/MM/BBBB) |  | | |
| **2e) Pobl sy'n derbyn budd-dal o dan Gynllun (Iawndal) y Lluoedd Arfog a'r Lluoedd wrth Gefn** | | | |
| Ydych chi wedi derbyn cyfandaliad fel budd-dal o dan Gynllun (Iawndal) y Lluoedd Arfog a'r Lluoedd wrth Gefn o dan lefelau tariff 1 - 8 (yn gynhwysol) ac wedi cael eich ardystio gan yr SPVA fel un sydd â nam parhaol a sylweddol sy'n achosi anallu i gerdded neu anhawster sylweddol iawn wrth gerdded? | Do | Naddo | |
| Ydych chi wedi'ch dyfarnu â thariff 6 – Nam Parhaol ar y Meddwl o Gynllun Cymhorthdal y Lluoedd Arfog. | Do | Naddo | |
| Os ydych yn derbyn y dyfarniad a grybwyllwyd uchod o dan Gynllun (Iawndal) y Lluoedd Arfog a'r Lluoedd wrth Gefn, bydd Asiantaeth y Lluoedd Arfog a Chyn-filwyr (yr SPVA) wedi anfon llythyr atoch yn cadarnhau lefel eich dyfarniad a hefyd yn cadarnhau eich bod wedi cael eich asesu fel un sydd â nam parhaol a sylweddol sy'n achosi anallu i gerdded neu anhawster sylweddol iawn wrth gerdded. Mae'n rhaid i chi amgáu'r llythyr hwn fel prawf o hawl. Os ydych chi wedi colli'r llythyr hwn, yna gellir cysylltu â'r asiantaeth trwy'r llinell ymholiadau rhadffôn: 0800 169 22 77. | | | |

**Os ydych wedi ateb "Ydw" i unrhyw un o'r cwestiynau yn Adran 2, llenwch y datganiadau yn Adran 6.**

**Adran 3 – Meini Prawf yn ôl Disgresiwn  
Cwestiynau ar gyfer ymgeiswyr â nam symudedd**

Nodwch y byddwch yn cymhwyso i gael Bathodyn Glas o dan y meini prawf hyn dim ond os ydych chi, neu'r person yr ydych yn gwneud cais ar ei ran, dros ddyflwydd oed a chyda nam **parhaol a sylweddol** sy'n golygu eich bod chi/ ei fod ef/ei bod hi yn **methu cerdded neu yn cael cryn anhawster wrth gerdded.**

**Disgrifiwch:**

Mae angen i ni gadarnhau eich cyflwr meddygol neu nam, gan bod yn rhaid i hwn fod o natur barhaol. ee Pa mor hir ydych chi wedi bod â'r cyflwr a phryd y cafodd ei ddiagnosio'n ffurfiol gan Feddyg Teulu neu Ymgynghorydd. Lle mae amhariad wedi digwydd oherwydd llawdriniaeth ddiweddar, mae'n rhaid darparu tystiolaeth i gadarnhau bod canlyniadau'r llawdriniaeth yn barhaol eu natur. Rhowch fanylion am y llawdriniaeth a'r dyddiadau.

|  |
| --- |
|  |

Sut mae eich cyflwr meddygol neu nam yn effeithio ar eich symudedd. Rhowch gymaint o fanylion â phosibl a pharhewch ar ddarn arall o bapur os oes angen.

|  |
| --- |
|  |

Os ydych yn eu gwybod rhowch y termau meddygol am y cyflwr / nam yr ydych wedi cael diagnosis ar ei gyfer, a nodwch a ydych yn cymryd unrhyw feddyginiaeth ragnodedig.

|  |
| --- |
|  |

Rhowch fanylion am unrhyw arbenigwyr iechyd perthnasol yr ydych wedi eu gweld yn ystod y 12 mis diwethaf a fyddai'n gallu cefnogi eich cais. Os yw'n bosibl darparwch gopïau o adroddiadau, llythyrau neu gardiau apwyntiad ar gyfer clinigau / sesiynau triniaeth oherwydd bydd hyn yn arbed i ni gysylltu â nhw.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Enw** | **Teitl y swydd** | | **Ysbyty / Canolfan Iechyd** | | | **Rhif Ffôn** | | **Dyddiad y cawsoch eich gweld ddiwethaf** |
|  |  | |  | | |  | |  |
|  |  | |  | | |  | |  |
| Ydych chi wedi'ch cofrestru yn anabl gyda'r awdurdod lleol? | | | | | | Ydw | | Nac ydw |
| A yw eich tŷ wedi'i addasu i ddiwallu'ch anghenion symudedd? | | | | | | Ydy | | Nac ydy |
| A ydych chi'n cael gostyngiad yn eich treth gyngor oherwydd eich nam? | | | | | | Ydw | | Nac ydw |
| Pwy ddarparodd yr addasiadau? | | | | | | | | |
| Ydych chi'n derbyn unrhyw wasanaethau eraill i gefnogi eich ffordd o fyw? | | | | | Ydw | | | Nac ydw |
| Beth ydyn nhw? | | | | | | | | |
| Pwy sy'n darparu'r gwasanaethau? | | |  | | | | | |
| Ydych chi wedi cael unrhyw asesiadau o sut mae eich cyflwr yn effeithio arnoch chi (er enghraifft gan addysg, gwasanaethau cymdeithasol neu'r gwasanaethau iechyd)? | | | | | Ydw | | | Nac ydw |
| Os mai Ydw yw'r ateb rhowch fanylion yr asesiadau. Parhewch ar ddalen o bapur ar wahân os oes angen. | | | | | | | | |
| **Enw** | | **Teitl y swydd** | | **Manylion cyswllt** | | | **Pryd y cawsoch eich asesu** | |
|  | |  | |  | | |  | |
|  | |  | |  | | |  | |
|  | |  | |  | | |  | |

**Defnyddio bathodyn**

|  |  |  |
| --- | --- | --- |
| Os byddwch yn derbyn Bathodyn Glas ai chi fydd y gyrrwr?  **(Noder bod y cwestiwn hwn yn orfodol ar gyfer ymgeiswyr Adran 4)** | Ie | Nage |
| Os mai **NAGE**, yw'r ateb, ydych chi angen cymorth i fynd i mewn ac allan o gerbyd? | Ydw | Nac ydw |
| Os **YDW**, pa gymorth sydd ei angen arnoch? Disgrifiwch: | | |
|  | | |
| A yw'r cerbyd yr ydych yn teithio ynddo fel arfer wedi ei addasu ar gyfer eich defnydd? | Ydy | Nac ydy |
| Os **YDY**, disgrifiwch sut: | | |
|  | | |

**Defnydd o Ocsigen**

|  |  |  |
| --- | --- | --- |
| Ydych chi'n defnyddio ocsigen yn y cartref? | Ydw | Nac ydw |
| A oes angen i chi deithio gydag ocsigen pan fyddwch yn gadael y tŷ? | Oes | Nac oes |
| Eglurwch pa mor aml mae angen i chi gymryd ocsigen? | | |
|  | | |

**Symudedd**

|  |
| --- |
| Tua pa mor bell allwch chi gerdded mewn metrau neu lathenni? |
|  |

**Defnyddio cymhorthion cerdded**

Ydych chi'n defnyddio unrhyw rai o'r cymhorthion cerdded canlynol a pha mor aml y byddwch chi'n eu defnyddio?

Ticiwch **un neu fwy** o opsiynau sy'n berthnasol i chi a defnyddiwch y cofnod fel y nodir isod: **D** = Dyddiol **Rh** = Rheolaidd (4 neu fwy o ddyddiau'r wythnos) **W** = 1-3 diwrnod yr wythnos)

|  |  |  |  |  |  |  |
| --- | --- | --- | --- | --- | --- | --- |
| **√** | **Defnyddio** |  | | **√** | **Defnyddio** |  |
|  |  | 1 fagl penelin | |  |  | 2 fagl penelin |
|  |  | 1 ffon | |  |  | 2 ffon |
|  |  | Ffrâm gerdded (ffrâm Zimmer) | |  |  | 'Rollator' (ffrâm gerdded gydag olwynion) |
|  |  | Cadair olwyn | |  |  | Cadair olwyn gyda phŵer |
|  |  | Cerddwr tair/pedair olwyn gyda brêc arnynt | | | | |
|  |  | Arall |  | | | |

Cwblhewch y canlynol. A oedd eich cymhorthion cerdded / symud:

|  |  |  |  |
| --- | --- | --- | --- |
| **√** |  | Pa un o'r cymhorthion symudedd y rhoddwyd **√** arnynt uchod | Pa weithiwr proffesiynol / adran |
|  | Yn rhai a gafodd eu darparu gan y Gwasanaethau Cymdeithasol? |  |  |
|  | Yn rhai a gafodd eu rhagnodi gan weithiwr gofal iechyd proffesiynol? |  |  |
|  | Yn rhai a gafodd eu prynu'n breifat gennych chi neu eich teulu? |  |  |
|  | Arall |  |

**Os ydych wedi llenwi Adran 3, llenwch y datganiadau yn Adran 6.**

**Adran 4 – Meini Prawf yn ôl Disgresiwn  
Cwestiynau ar gyfer ymgeiswyr â nam yn y ddwy fraich**

Mae'r cwestiynau hyn wedi eu bwriadu ar gyfer pobl sydd:

* yn gyrru cerbyd yn rheolaidd, sydd â nam ar y ddwy fraich ac sy'n analluog i weithredu cyfarpar parcio, neu sy'n cael cryn anhawster i'w weithredu, megis barier tocynnau a pheiriannau talu.

**Wrth wneud cais o dan y maen prawf hwn nodwch y gellir defnyddio'r bathodyn dim ond os mai'r ymgeisydd yw gyrrwr y cerbyd.**

|  |  |  |  |
| --- | --- | --- | --- |
| Ydych chi'n gyrru'n rheolaidd? | | Ydw | Nac ydw |
| A oes gennych chi nam ar y ddwy fraich? | | Oes | Nac oes |
| Disgrifiwch eich cyflwr meddygol/nam: | | | |
|  | | | |
| Ydych chi'n methu gweithredu cyfarpar parcio, neu a ydych yn cael anhawster sylweddol i wneud hynny? | | Ydw | Nac ydw |
| Os mai'r ateb yw **YDW**, disgrifiwch yr anawsterau a gewch gyda gweithredu barier tocynnau a pheiriannau talu a dangos. | | | |
|  | | | |
| Ydych chi'n gyrru cerbyd a addaswyd yn arbennig? | | Ydw | Nac ydw |
| Os mai **YDW** yw'r ateb, disgrifiwch sut mae'r cerbyd wedi cael ei addasu i chi, ac amgaewch lungopi o'ch manylion yswiriant i wirio'r addasiad hwn. | | | |
|  | | | |
| A oes cyfyngiadau ar eich trwydded yrru oherwydd eich nam? | | Oes | Nac Oes |
| Os mai **OES**, yw'r ateb, amgaewch lungopi o'ch trwydded. | | | |
| Rhif Trwydded Yrru |  | | |

**Os ydych chi wedi llenwi Adran 3, llenwch y datganiadau yn Adran 6.**

**Adran 5 – Meini Prawf yn ôl Disgresiwn  
Cwestiynau ar gyfer ymgeiswyr o dan dair oed.**

Mae'r cwestiynau hyn wedi eu bwriadu ar gyfer plant o dan dair oed a allai fod yn gymwys am Fathodyn Glas oherwydd:

* Mae ganddynt gyflwr sy'n gofyn am gludo cyfarpar meddygol swmpus o hyd; neu
* Rhaid iddynt gael eu cadw bob amser yn agos at gerbyd modur oherwydd cyflwr fel y gallant, os oes angen, gael eu trin am y cyflwr hwnnw yn y cerbyd neu gellir eu cymryd yn gyflym yn y cerbyd i fan lle gallant gael eu trin felly.

|  |  |  |
| --- | --- | --- |
| Ydych chi'n ymgeisio ar ran plentyn o dan dair oed sydd â chyflwr sy'n gofyn am gludo cyfarpar meddygol swmpus o hyd? | Ydw | Nac Ydw |
| Os mai **YDWYF** yw'r ateb, nodwch pa fath o gyfarpar sydd ei angen: | | |
|  | | |
| Ydych chi'n ymgeisio ar ran plentyn o dan dair oed sydd â chyflwr sy'n ei gwneud yn ofynnol iddo gael ei gadw bob amser yn agos at gerbyd modur fel y gallai, os oes angen, gael ei drin am y cyflwr hwnnw yn y cerbyd neu gael ei gludo yn gyflym yn y cerbyd i fan lle gallai gael ei drin? | Ydw | Nac Ydw |
| Os mai **YDW** yw'r ateb, disgrifiwch gyflwr meddygol y plentyn: | | |
|  | | |
| Allwch chi amcangyfrif pa mor aml y bydd ar y plentyn hwnnw angen triniaeth? | | |
|  | | |
| Os ydych wedi ateb **YDW** i unrhyw un o'r cwestiynau uchod, amgaewch lythyr gan weithiwr gofal iechyd proffesiynol sydd wedi bod yn ymwneud â thriniaeth eich plentyn (er enghraifft eich paediatregydd) yn rhoi manylion am gyflwr meddygol y plentyn a'r math o gyfarpar meddygol sydd ei angen arno, neu rhowch fanylion cyswllt y gweithiwr gofal iechyd proffesiynol isod: | | |
|  | | |

**Os ydych wedi llenwi Adran 5, llenwch y datganiadau yn Adran 6.**

**Adran 6 – Datganiadau a llofnodion**

**6a) Datganiadau gorfodol am yr wybodaeth a ddarparwyd gennych a'r broses ymgeisio**

* Darllenwch y datganiadau canlynol yn drylwyr os gwelwch yn dda.
* Ticiwch bob blwch perthnasol i ddangos eich bod wedi darllen a deall pob datganiad.
* Gallai peidio â thicio un o'r datganiadau hyn olygu nad ydym yn gallu ystyried eich cais.
* Gallai darparu gwybodaeth dwyllodrus arwain at erlyniad a dirwy.

Bydd yr holl ddogfennau sy'n ymwneud â'r cais hwn yn cael eu trin yn unol â Deddf Diogelu Data 1998 a gellir eu rhannu o fewn yr awdurdod lleol, gydag awdurdodau lleol eraill, yr heddlu, swyddogion gorfodi parcio a swyddogion a awdurdodwyd i ganfod ac atal twyll. Bernir bod unrhyw wybodaeth feddygol yr ydych wedi'i chyflenwi i gefnogi'r cais hwn, o dan y Ddeddf Diogelu Data, yn "ddata personol sensitif" ac fe'i datgelir i drydydd parti fel bo'r angen yn unig ar gyfer gweithredu a gweinyddu cynllun y Bathodyn Glas, ac i Adrannau neu asiantaethau eraill y Llywodraeth, i ddilysu prawf o hawl neu fel sy'n ofynnol fel arall yn ôl y gyfraith.

**Rhaid i ddatganiadau gael eu llenwi gan neu ar ran yr ymgeiswyr I GYD.**

|  |  |
| --- | --- |
| Rwy'n cadarnhau, hyd y gwn i, bod y manylion a roddwyd gennyf yn gyflawn ac yn gywir. Rwy'n sylweddoli y gallech weithredu yn fy erbyn os wyf wedi rhoi gwybodaeth ffug yn y ffurflen gais. |  |
| Rwy’n deall bod yn rhaid i mi roi gwybod i fy awdurdod lleol yn brydlon am unrhyw newidiadau sy’n effeithio ar fy hawl i fathodyn. |  |
| Rwy'n cadarnhau bod y ffotograff a anfonais gyda fy nghais yn debygrwydd gwir. |  |
| Rwy’n deall, pe bai fy nghais yn llwyddiannus, bod rhaid i mi beidio â chaniatáu i unrhyw un arall ddefnyddio’r bathodyn er ei fudd ei hun ac mae’n rhaid i mi ddefnyddio’r bathodyn yn unol â rheolau’r cynllun fel y manylir yn eu cylch yn nhaflen “Cynllun y Bathodyn Glas – Hawliau a Chyfrifoldebau yng Nghymru” a anfonir ataf gyda’r bathodyn. **Gallai ceisiadau twyllodrus neu gamddefnyddio bathodyn arwain at ddirwy o £1,000 a/neu fforffedu'r bathodyn.** |  |
| Rwy’n deall bod rhaid i mi beidio â bod â mwy nag un Bathodyn Glas ar unrhyw adeg. |  |
| Rwy'n deall y byddaf yn dychwelyd fy hen fathodyn unwaith y bydd wedi dod i ben. |  |
| Rwy’n cadarnhau nad wyf yn ddeiliad Bathodyn Parcio Glas Person Anabl a gyhoeddwyd gan awdurdod lleol gwahanol. |  |
| Deallaf y byddwch yn trin yr holl ddogfennau perthnasol i’r cais hwn yn unol â Deddf Diogelu Data 1998 ac y gallwch eu rhannu gydag awdurdodau lleol eraill, yr heddlu a swyddogion gorfodi parcio i ddatgelu ac atal twyll. |  |
| Rwy'n deall y byddaf yn talu unrhyw gostau os bydd angen i mi, yr Awdurdod Lleol neu Wasanaeth Cynghori Annibynnol gysylltu ag unrhyw arbenigwr iechyd perthnasol (nid fy Meddyg Teulu) os oes angen rhagor o wybodaeth ar gyfer fy nghais. |  |
| Lle bo angen gwybodaeth bellach, deallaf y gallai fod gofyn i mi gynnal cyfweliad wyneb yn wyneb gydag aelod o dîm y Bathodyn Glas, er mwyn penderfynu a ydw i yn gymwys i dderbyn Bathodyn Glas. |  |

**6b) Rhestr wirio o ddogfennau y gallai fod angen i chi eu hamgáu**

Gofalwch eich bod wedi amgáu'r holl ddogfennau perthnasol ar gyfer yr adrannau o'r ffurflen gais yr ydych wedi'u llenwi. Rydym wedi darparu rhestr wirio isod i helpu i'ch atgoffa ynghylch beth sydd angen i chi ei amgáu. Holwch eich awdurdod lleol a ydynt yn derbyn dogfennau gwreiddiol neu gopïau ardystiedig.

**Adran 1 – Gwybodaeth amdanoch chi**

|  |  |
| --- | --- |
| Tystiolaeth o'ch cyfeiriad, dyddiedig o fewn y 12 mis diwethaf.  (Os nad ydych wedi rhoi caniatâd i ni edrych ar gofnodion y Dreth Gyngor, cofrestr etholiadol, neu gofnodion ysgol). |  |
| Prawf adnabod. |  |
| Ffotograff yn null llun pasbort ohonoch chi eich hun gyda’ch enw ar y cefn. |  |
| Dogfennau meddygol fel presgripsiwn/llythyr apwyntiad ysbyty/llythyr DLA neu PIP neu lythyr cefnogi gan eich Meddyg Teulu |  |

**Adran 2a – Pobl sy'n ddall (gyda nam ar y golwg)**

|  |  |
| --- | --- |
| Eich Ardystiad o Ddallineb neu Olwg Diffygiol (BP1 (3R)) neu Dystysgrif o Nam ar y Golwg (CVI) neu ardystiad cyfwerth blaenorol, wedi ei lofnodi gan Offthalmolegydd Ymgynghorol ac a gedwir gan eich Adran Gwasanaethau Cymdeithasol neu gymdeithas leol. |  |

**Adran 2b – Pobl a oedd yn derbyn Cyfradd Uwch Elfen Symudedd y Lwfans Byw i'r Anabl**

|  |  |
| --- | --- |
| Llythyr hawl gwreiddiol ar gyfer Cyfradd Uwch Elfen Symudedd y Lwfans Byw i'r Anabl a gyhoeddwyd o fewn y 12 mis diwethaf neu eich llythyr uwchraddio blynyddol gwreiddiol. |  |

**Adran 2c – Pobl sy'n derbyn Taliad Annibyniaeth Bersonol**

|  |  |
| --- | --- |
| Llythyr gwreiddiol o hawl am y Taliad Annibyniaeth Bersonol. |  |

**Adran 2d – Pobl sy'n derbyn Atodiad Symudedd Pensiynwyr Rhyfel**

|  |  |
| --- | --- |
| Llythyr gwreiddiol o hawl ar gyfer Atodiad Symudedd Pensiynwyr Rhyfel. |  |

**Adran 2e – Pobl sy'n derbyn dyfarniad o dan Gynllun (Iawndal) y Lluoedd Arfog a'r Lluoedd wrth Gefn**

|  |  |
| --- | --- |
| Llythyr dyfarnu gwreiddiol yn cadarnhau eich bod yn derbyn tariffau 1-8 o dan Gynllun (Iawndal) y Lluoedd Arfog a'r Lluoedd wrth Gefn, sydd hefyd yn ardystio bod gennych nam parhaol a sylweddol sy'n achosi anallu i gerdded neu anhawster cerdded sylweddol iawn. |  |

**Adran 2f – Pobl sydd wedi'u dyfarnu â tariff 6 – Nam Parhaol ar y Meddwl o Gynllun Cymhorthdal y Lluoedd Arfog**

|  |  |
| --- | --- |
| Llythyr dyfarnu gwreiddiol sy'n dangos eich bod wedi'ch dyfarnu â thariff 6 – Nam Parhaol ar y Meddwl o Gynllun Cymhorthdal y Lluoedd Arfog. |  |

**Adran 4 – Gyrwyr gyda nam ar y ddwy fraich**

|  |  |
| --- | --- |
| Eich manylion yswiriant os ydych yn gyrru cerbyd a addaswyd yn arbennig. |  |
| Eich trwydded yrru. |  |

**Adran 5 – Plant o dan dair oed**

|  |  |
| --- | --- |
| Llythyr oddi wrth weithiwr gofal iechyd proffesiynol sydd wedi bod yn ymwneud â thriniaeth y plentyn, gan roi manylion am y cyflwr a'r math o gyfarpar meddygol sydd ei angen. |  |

**3d) Eich llofnod yn erbyn y datganiadau**

|  |  |
| --- | --- |
| Eich llofnod |  |
| Eich enw mewn prif lythrennau |  |
| Dyddiad y cais |  |

**Os ydych yn gwneud cais ar ran rhywun arall, nodwch eich perthynas.**

|  |  |
| --- | --- |
|  | **Perthynas** |
| Gwarcheidwad Swyddogol |  |
| Atwrneiaeth |  |
| Cyfrifoldeb Rhiant |  |
| Arall (Disgrifiwch) |  |

**Lle rydych wedi gwneud cais am Fathodyn Glas ar ran rhywun arall, rhaid i chi fod yn ymwybodol y gallai defnyddio'r Bathodyn Glas yn groes i'r rheolau sy'n llywio'r cynllun arwain at erlyniad a dirwy a thynnu'r Bathodyn Glas oddi arnoch.**

**Ar ôl ei llenwi, anfonwch y ffurflen hon i:**

**Cyngor Bwrdeistref Sirol Conwy**

**Adran Bathodyn Glas**

**Blwch Post 1**

**Conwy**

**LL30 9GN**

Ebost **–** [**bluebadge@conwy.gov.uk**](mailto:bluebadge@conwy.gov.uk)

Rhif ffon- **01492 577800**

**Nodiadau Canllaw – Pa rannau o'r ffurflen gais ddylwn   
i eu llenwi?**

**Adran 1 – Gwybodaeth amdanoch chi**

RHAID i'r adran hon gael ei llenwi gan bob ymgeisydd am Fathodyn Glas. Mae'r holl feysydd gorfodol wedi eu nodi â seren(\*).

Sylwer y gall y meysydd 'enwau cyntaf', 'cyfenw' a 'chyfenw ar enedigaeth' ddal hyd at 20 o nodau yn unig oherwydd cyfyngiadau wrth argraffu'r bathodyn.

Os ydych chi wedi derbyn Bathodyn Glas o'r blaen a'i fod ar fin dirwyn i ben, mae'n dal yn ofynnol i chi ddarparu tystiolaeth gyfredol i gadarnhau eich bod yn gymwys. Gofalwch eich bod yn gwneud cais mewn da bryd, o leiaf ddau fis cyn i'r bathodyn ddirwyn i ben oherwydd mae defnyddio bathodyn sydd wedi dirwyn i ben yn drosedd, hyd yn oed os ydych wedi gwneud cais am un newydd. Cyfrifoldeb deiliaid y bathodyn yw sicrhau ei fod yn ddilys.

**Prawf adnabod a phreswyliaeth**

Rhaid i chi gyflwyno un o'r canlynol gyda'ch cais:

eich tystysgrif geni/mabwysiadu

tystysgrif priodas/ysgariad

tystysgrif partneriaeth sifil/diddymu

trwydded yrru ddilys

pasbort neu

Gerdyn Teithio Rhatach

Llungopi ardystiedig yw llungopi o ddogfen sydd wedi'i gwirio fel y gwirionedd gan berson, ac eithrio eich partner neu aelod o'r teulu, sydd wedi eich adnabod chi am o leiaf ddwy flynedd ac sy'n 18 oed neu drosodd.

Dylai’r unigolyn sy’n ardystio’r dogfennau gynnwys y geiriau: “Mae’r copi hwn yn debygrwydd gwir o’r gwreiddiol” ochr yn ochr â’i lofnod. Dylai hefyd roi ei enw mewn prif lythrennau a’i alwedigaeth ochr yn ochr â’r wybodaeth hon.

Dyma enghreifftiau o’r math o unigolyn a fyddai’n addas:

cyfrifydd Ynad Heddwch swyddog yr heddlu

swyddog banc/cymdeithas adeiladu trwyddedai tafarn gweithiwr cymdeithasol

bargyfreithiwr swyddog llywodraeth leol cyfreithiwr

cynghorydd (lleol neu sirol) nyrs (RGN ac RMN) syrfëwr

gwas sifil swyddog yn y lluoedd arfog athro, darlithydd

deintydd optegydd swyddog undeb llafur

swyddogol y gwasanaeth tân fferyllydd

**Ffotograff**

Gellir darparu’r ffotograff yn electronig i’r awdurdod lleol ar ffurf jpg . Rhaid i’r ffotograff fod â diffiniad cryf rhwng yr wyneb a’r cefndir a chyn belled ag sy’n ymarferol, rhaid iddo fod:

* mewn lliw;
* yn 45 milimetr o uchder a 35 milimetr o led (maint pasbort);
* wedi'i dynnu **o fewn mis** cyn dyddiad y cais;
* yn erbyn cefndir llwyd golau neu hufen;
* heb ei niweidio;
* yn rhydd o "lygaid coch", cysgodion, adlewyrchiad neu lacharedd o sbectol;
* o ben llawn y deiliad (heb unrhyw berson arall i'w weld nac unrhyw orchudd, oni bai ei fod yn cael ei wisgo oherwydd credoau crefyddol neu resymau meddygol);
* yn wynebu tuag ymlaen;
* heb ddim yn gorchuddio'r wyneb;
* yn edrych yn syth at y camera;
* yn ddifynegiant â’r geg ar gau;
* â'r llygaid ar agor ac i'w gweld yn glir (heb sbectol haul neu sbectol â lliw a heb wallt neu ffrâm sbectol yn cuddio'r llygaid);
* mewn ffocws siarp ac yn hollol glir;
* wedi'i argraffu'n broffesiynol neu mewn fformat digidol;
* yn debygrwydd gwir, heb ei newid.

**Cyfeiriad**

Dylai prawf o’ch cyfeiriad fod ar ffurf bil gwreiddiol y Dreth Gyngor gyda’ch enw a’ch cyfeiriad chi arno. Rhaid cyflwyno’r gwreiddiol gyda’ch cais ac fe’i dychwelir ar ddiwedd y broses ymgeisio.

Ni fydd raid i chi gyflwyno'ch bil y Dreth Gyngor os ydych wedi rhoi tic yn y blwch priodol yn Adran 1, sy'n rhoi eich caniatâd i'r awdurdod lleol wirio'ch cyfeiriad ar gofnodion y Dreth Gyngor neu gofrestr etholiadol.

Os ydych yn llenwi'r ffurflen gais ar ran rhywun o dan 16 oed, dylech roi eich caniatâd i'r awdurdod lleol wirio cofnodion ysgol i gadarnhau ei gyfeiriad.

**Ffi Cyhoeddi'r Bathodyn Glas**

Ni chodir tâl ar ddeiliad y Bathodyn Glas pan fydd bathodyn yn cael ei gyhoeddi gyntaf; ond gellir codi ffi o hyd at £10 am fathodynnau yn lle bathodyn sydd wedi’i golli, ei ddwyn neu ei ddifrodi i’r fath raddau fel na ellir ei ddarllen gan bobl a fydd yn gwirio’r bathodyn pan ddefnyddir ef ar gyfer parcio neu gonsesiynau eraill.

Mae’n bosib y bydd eich awdurdod lleol yn gofyn am gynnwys manylion cerdyn credyd/debyd a/neu siec gyda’r ffurflen gais yn barod i dalu, os yw eich cais yn llwyddiannus. Bydd eich awdurdod lleol yn cyhoeddi Bathodyn Glas i ymgeiswyr llwyddiannus unwaith y derbynnir y ffi gofynnol yn unig.

**Gwybodaeth arall**

Dylech hefyd ddarparu Rhifau Cofrestru Cerbyd hyd at dri cherbyd y byddwch yn fwyaf tebygol o ddefnyddio Bathodyn Glas ynddynt, pe bai eich cais yn llwyddiannus. Mae'r wybodaeth hon yn helpu awdurdodau lleol wrth orfodi rheolau cynllun y Bathodyn Glas, er y gallwch ddefnyddio Bathodyn Glas mewn cerbydau eraill hefyd.

**Adran 2 – Ymgeiswyr Meini Prawf Awtomatig**

Byddwch yn gymwys am fathodyn yn awtomatig os ydych yn fwy na dyflwydd oed, y gallwch fodloni gwiriadau preswylio ac adnabod, a bodloni o leiaf un o'r meini prawf cymhwyster yn Adran 2.

Bydd angen i chi ddarparu'r dogfennau priodol i brofi cymhwysedd o dan un o'r meini prawf. Enghraifft o hyn fyddai prawf o dalu'r lwfans. Bydd unrhyw ddogfennau a anfonir fel prawf o hawl yn cael eu dychwelyd i'r ymgeisydd cyn gynted ag y bo modd, pan na fydd eu hangen bellach gan yr awdurdod lleol. Efallai y byddai'n well gan eich awdurdod lleol dderbyn copïau ardystiedig o ddogfennau, bydd angen i chi ofyn iddyn nhw.

**Adran 2a**

Llenwch yr adran hon os ydych wedi cofrestru fel person dall (gyda nam ar y golwg). Gofynnir i chi nodi enw'r awdurdod lleol yr ydych wedi cofrestru gydag ef. Mewn llawer o achosion, byddwch yn cael eich cofrestru gyda'r un awdurdod y mae'r cais am fathodyn yn cael ei wneud iddo. Os nad yw hyn yn wir, bydd awdurdodau lleol yn gwirio gyda'r awdurdod a enwir yr ydych wedi'ch cofrestru gydag ef.

Yr hysbysiad ffurfiol cyfredol sydd ei angen i gofrestru fel rhywun dall (â nam ar y golwg) yw Ardystiad o Ddallineb neu Olwg Diffygiol (BP1 (3R)), neu Dystysgrif Nam ar y Golwg (CVI), wedi'i lofnodi gan Offthalmolegydd Ymgynghorol, sy'n nodi eich bod yn ddall (â nam ar y golwg). Mae tystysgrifau cyfwerth blaenorol yn dderbyniol hefyd, ond mae cofrestru'n wirfoddol.

**Adran 2b**

Llenwch yr adran hon os ydych yn derbyn Cyfradd Uwch Elfen Symudedd y Lwfans Byw i'r Anabl (HRMCDLA). Byddwch wedi cael llythyr hysbysiad am y dyfarniad gan y Gwasanaeth Pensiwn, Anabledd a Gofalwyr (PDCS). Byddwch hefyd wedi derbyn llythyr uwchraddio blynyddol yn nodi eich hawl. Gellir defnyddio'r llythyr uwchraddio hwn fel prawf o dderbyn HRMCDLA os yw eich llythyr dyfarnu yn fwy na 12 mis oed. Os ydych wedi colli eich llythyr dyfarnu HRMCDLA neu eich llythyr uwchraddio, yna cysylltwch â'r PDCS i gael llythyr dyfarnu cyfredol trwy:

- Ffôn: 0345 712 3456

- Ffôn testun: 0345 722 4433

- E-bost: DCPU.Customer-Services@dwp.gsi.gov.uk

Mae'r llinell gymorth ar agor rhwng 7.30am a 6.30pm o ddydd Llun i ddydd Gwener, ac mae manylion pellach ar gael ar-lein yn:

[www.gov.uk/disability-benefits-helpline](http://www.gov.uk/disability-benefits-helpline)

Bydd Bathodynnau Glas a gyhoeddir yn yr amgylchiadau hyn yn cael eu cyhoeddi am gyfnod dyfarnu HRMCDLA neu am dair blynedd, pa un bynnag yw'r cyfnod byrraf.

**Adran 2c**

Llenwch yr adran hon os ydych chi wedi derbyn Taliad Annibyniaeth Bersonol (PIP) ar y lefel a nodir:

- Gweithgaredd Symudedd 1, disgrifydd f, neu

- Gweithgaredd Symudedd 2, disgrifwyr c, d, e neu f.

Mae Gweithgaredd Symudedd 1 yn ymwneud â 'Chynllunio a dilyn taith'. *Disgrifydd f* yw'r diffiniad yn y gweithgaredd a ddyfernir i berson sy'n cael yr anhawster mwyaf wrth ddilyn unrhyw lwybr neu daith heb berson arall, ci cymorth neu declyn cyfeirio.

Mae Gweithgaredd Symudedd 2 yn ymwneud â 'Symud o gwmpas'. *Disgrifydd c* yw'r diffiniad yn y gweithgaredd lle mae person yn ei chael yn anodd sefyll a symud, gan ei fod yn methu symud mwy na 50 metr. Mae *Disgrifwyr d* ac e yn nodi lefelau cynyddol o anhawster wrth symud o gwmpas gydag f yn nodi pobl gyda'r anhawster mwyaf naill ai gyda sefyll neu symud mwy na metr gyda chymorth neu heb gymorth.

**Adran 2d**

Llenwch yr adran hon os ydych yn derbyn Atodiad Symudedd Pensiwn Rhyfel (WPMS). Dylech fod â llythyr swyddogol oddi wrth Asiantaeth Personél y Lluoedd Arfog a Chyn-filwyr yn dangos eich bod wedi derbyn y grant. Mae'n rhaid i chi amgáu fersiwn gwreiddiol y llythyr hwn fel tystiolaeth o hawl.

Os ydych wedi colli'r llythyr hwn, yna gellir cysylltu â'r asiantaeth trwy rif ymholiadau rhadffôn: 0808 191 4218.

**Adran 2e**

Llenwch yr adran hon os ydych yn derbyn cyfandaliad o fudd-dal o dan Gynllun (Iawndal) y Lluoedd Arfog a'r Lluoedd wrth Gefn o fewn lefelau tariff 1-8 (cynhwysol) ac rydych wedi cael eich asesu a'ch ardystio gan Asiantaeth Personél y Lluoedd Arfog a Chyn-filwyr fel un sydd â nam parhaol a sylweddol sy'n achosi anallu i gerdded neu anhawster sylweddol iawn wrth gerdded. Byddwch wedi derbyn llythyr gan Asiantaeth Personél y Lluoedd Arfog a Chyn-filwyr yn cadarnhau lefel eich dyfarniad a hefyd yn cadarnhau eich bod wedi cael eich asesu fel un sydd â nam parhaol a sylweddol sy'n achosi anallu i gerdded neu anhawster sylweddol iawn wrth gerdded. Mae'n rhaid i chi amgáu fersiwn gwreiddiol y llythyr hwn fel tystiolaeth o hawl.

Os ydych wedi colli'r llythyr hwn, yna gellir cysylltu â'r asiantaeth trwy'r llinell ymholiadau rhadffôn: 0808 191 4218.

**Adran 3 – Meini Prawf yn ôl Disgresiwn, Cwestiynau ar gyfer ymgeiswyr â nam ar eu cerdded.**

Mae'n bwysig fod yr adran hon yn cael ei llenwi'n llawn. Pan fyddwch yn teimlo efallai nad yw cwestiwn yn berthnasol, nodwch pam yn gryno. Gallai methu ag ateb pob cwestiwn arwain at anfon y ffurflen yn ôl atoch chi, a phe baech yn cael eich asesu fel rhywun sy'n gymwys, gallai anfon eich Bathodyn Glas gael ei oedi. Mae hyn yn arbennig o bwysig lle mae deiliad Bathodyn Glas ar hyn o bryd yn gwneud cais am fathodyn newydd. Cyfeiriwch yn ôl at y nodyn ar ddechrau Adran 1.

Nam parhaol yw un sy'n debygol o bara drwy eich bywyd. Nid yw cyflyrau meddygol fel asthma, awtistiaeth, problemau seicolegol / ymddygiadol, clefyd Crohn / anymataliaeth ac Enseffalomyelitis Myalgig (M.E.) yn gymhwyster am fathodyn ynddynt eu hunain. Gallai pobl â'r cyflyrau hyn fod yn gymwys o dan y meini prawf hyn, ond dim ond os ydynt yn methu cerdded neu'n cael anhawster sylweddol i wneud hynny, yn ychwanegol at eu cyflwr.

I fod yn gymwys am Fathodyn Glas, rhaid i chi fod â nam parhaol a sylweddol sy'n golygu nad ydych yn gallu cerdded neu eich bod yn cael anhawster sylweddol wrth gerdded.

Mae methu cerdded yn golygu bod yn methu cymryd un cam. Mae cerdded yn golygu bod ag un droed ar y ddaear bob amser. Bydd arnoch angen tystiolaeth i ddangos eich bod, oherwydd eich anabledd parhaol a sylweddol, yn methu rhoi un droed o flaen y llall.

NEU

Mae bod ag anhawster sylweddol i gerdded yn golygu bod yn methu cerdded yn bell iawn heb brofi anhawster, fel:

* Poen gormodol
* Diffyg anadl
* Cyflymder y cerdded
* Hyd yr amser y gallai'r person gerdded
* Y dull o gerdded neu'r osgo (ystum, rhythm, cydgysylltiad, cydbwysedd, brasgam)
* Defnyddio cymhorthion cerdded
* Y gallu i gerdded yn yr awyr agored, gan gynnwys gwahanol dirweddau
* P'un a yw'r ymdrech o gerdded yn peryglu bywyd yr ymgeisydd, oherwydd afiechyd a chyflyrau iechyd eraill

Mae'n bwysig eich bod yn rhoi tystiolaeth i gefnogi eich cais a bod hwn yn ddiweddar, o fewn y 12 mis diwethaf.

Mae'r opsiynau'n cynnwys:-

1. Tystiolaeth gan weithwyr iechyd proffesiynol fel;

* ymgynghorwyr,
* arbenigwr yn yr ysbyty,
* ffisiotherapyddion,
* therapyddion galwedigaethol,
* clinigau poen,
* nyrs ardal,
* nyrs seiciatrig gymunedol,
* gwasanaethau cymdeithasol.

Nid yw'r rhestr hon yn rhestr lawn, ond cydnabuwyd nad yw meddyg teulu'r ymgeisydd yn y sefyllfa orau i roi tystiolaeth wrthrychol oherwydd ei rôl fel eiriolwr ar ran ei glaf.

NEU

2. Ar gyfer ymgeiswyr sy'n derbyn pecyn gofal, os ydych yn darparu manylion am eich darparwr gwasanaeth efallai y bydd yr awdurdod lleol yn gallu cysylltu ag ef i wirio eich cais. Os nad ydych yn gallu darparu gwybodaeth ategol efallai y bydd eich awdurdod lleol yn gofyn i chi fynychu cyfweliad anffurfiol i benderfynu a ydych yn gymwys am fathodyn.

NEU

3. Ar gyfer preswylwyr mewn cartref gofal preswyl / nyrsio. Nid yw preswyliad mewn llety o'r fath yn dystiolaeth ynddi ei hun o angen a rhaid i bob ymgeisydd ddarparu tystiolaeth. Gallai hyn fod gan weithiwr iechyd proffesiynol fel uchod neu yn gopi o gynllun gofal a adolygwyd yn ddiweddar sy'n dangos yr angen am gymorth gyda symudedd.

**Adran 4 – Meini Prawf yn ôl Disgresiwn, Cwestiynau ar gyfer ymgeiswyr gyda nam ar y ddwy fraich.**

Dylai Adran 4 gael ei llenwi gan ymgeiswyr sydd â nam ar y ddwy fraich. Bydd angen i chi ddangos eich bod yn yrrwr a bod gennych nam ar y ddwy fraich a'ch bod yn analluog i weithredu pob math neu rai mathau o gyfarpar parcio ar y stryd neu yn cael trafferth sylweddol i wneud hynny.

Gofynnir am rif trwydded yrru at ddibenion gorfodi oherwydd byddwch yn gymwys i ddefnyddio'r bathodyn dim ond os mai chi yw gyrrwr y cerbyd.

**Adran 5 – Meini Prawf yn ôl Disgresiwn, Cwestiynau ar gyfer ymgeiswyr o dan dair oed.**

Dylid llenwi adran 5 ar ran:

* plant o dan dair oed sydd â chyflwr meddygol sy'n golygu bod yn rhaid iddynt bob amser gludo cyfarpar meddygol swmpus gyda nhw na ellir ei gludo o amgylch gyda'r plentyn heb anhawster mawr, neu blant o dan dair oed sydd â chyflwr meddygol sy'n golygu bod angen iddynt gael eu cadw yn ymyl cerbyd bob amser, naill ai ar gyfer triniaeth, neu ar gyfer eu cludo i leoliad lle y gellir rhoi triniaeth iddynt.

Rhaid i riant neu warcheidwad wneud cais ar ran plentyn o dan dair oed.

Efallai y bydd y rhestr o gyfarpar meddygol swmpus y cyfeirir ato uchod yn cynnwys:

* awyryddion;
* peiriannau sugno;
* pympiau bwydo;
* cyfarpar parenterol;
* pympiau chwistrell;
* offer gweinyddu ocsigen;
* offer monitro dirlawnder ocsigen parhaus; a
* chastiau a chyfarpar meddygol cysylltiedig i gywiro dysplasia'r glun.

Mae enghreifftiau o gyflyrau meddygol ansefydlog iawn sy'n golygu bod ar blant sy'n dioddef ohonynt angen mynediad cyflym at drafnidiaeth i'r ysbyty neu i'r cartref yn cynnwys:

* tracheostomïau
* epilepsi/ffitiau;
* diabetes ansefydlog iawn, a
* salwch terfynol sy'n atal plant rhag treulio dim mwy nag eiliadau prin y tu allan ac sydd angen llwybr cyflym adref.

Nodwch nad yw'r rhestrau uchod yn rhestrau llawn, i ganiatáu ar gyfer datblygiadau newydd mewn technoleg ac offer trin.

Mae'n rhaid i chi amgáu llythyr gan weithiwr gofal iechyd proffesiynol sydd wedi bod yn ymwneud â thriniaeth eich plentyn (er enghraifft eich paediatregydd). Mae'n rhaid i'r llythyr hwn gynnwys manylion am gyflwr meddygol y plentyn a'r math o offer meddygol sydd ei angen arno, neu ddarparu manylion cyswllt y gweithiwr gofal iechyd proffesiynol. Dylai'r llythyr gynnwys cyfeiriad at gyfeiriad cartref eich plentyn i roi prawf o breswyliad i'ch awdurdod lleol.

**Adran 6 – Datganiadau a llofnodion.**

* Adran 6a): Rhaid i'r datganiadau gorfodol perthnasol gael eu llenwi gan bob ymgeisydd, gan eu bod yn sail i'r telerau o wneud cais am Fathodyn Glas. Cymerwch amser i ddarllen a deall y datganiadau hyn, oherwydd gallai peidio â thicio'r rhai sy'n berthnasol i'ch ymgeisydd arwain at y ffaith na fydd eich awdurdod lleol yn gallu derbyn eich cais am Fathodyn Glas.
* Adran 6b): Rhestr o ddogfennau i'w gwirio. Mae'n bwysig eich bod yn darparu'r holl ddogfennau/gwybodaeth berthnasol.
* Adran 6c): Efallai y byddwch am roi tic yn erbyn y datganiadau yn ôl disgresiwn er mwyn cyflymu'ch cais a gwella'r gwasanaeth a gewch gan eich awdurdod lleol. Wrth wneud hynny, byddwch yn rhoi caniatâd penodol i'ch awdurdod i'w alluogi i rannu gwybodaeth amdanoch chi gydag adrannau perthnasol a darparwyr gwasanaeth o fewn yr awdurdod..
* Adran 6d): Rhaid i bob ymgeisydd lofnodi a dyddio'r ffurflen cyn ei chyflwyno.

Gallai awdurdod lleol wrthod rhoi bathodyn os oes ganddo reswm dros gredu nad yr ymgeisydd yw'r hwn y mae'n honni bod, neu y byddai'r bathodyn yn cael ei ddefnyddio gan rywun heblaw'r person y mae wedi cael ei roi iddo.

Os bydd eich cais bathodyn yn llwyddiannus, anfonir y daflen "Cynllun y Bathodyn Glas - Hawliau a Chyfrifoldebau yng Nghymru" atoch gyda'r bathodyn. Mae'r daflen hon yn esbonio rheolau'r Cynllun a sut y dylech ddefnyddio'r bathodyn yn briodol. Mae'n bwysig eich bod yn darllen y daflen ar ôl derbyn eich Bathodyn Glas newydd, hyd yn oed os ydych wedi dal Bathodyn Glas yn flaenorol oherwydd y gallai fod rheolau newydd ynghylch sut y mae'n rhaid i chi ddefnyddio'r bathodyn. Gallai methu cydymffurfio â'r hawliau a'r cyfrifoldebau arwain at:-

* y bathodyn yn cael ei dynnu'n ôl
* hysbysiad cosb benodedig am drosedd parcio
* erlyniad am wahanol droseddau lle mae'r hawliau a'r cyfrifoldebau wedi cael eu cymhwyso'n anghywir neu'n dwyllodrus.

Gellir gweld y daflen yn   
**http://** **www.wales.gov.uk/topics/transport/integrated/bluebadgescheme**

**Gwybodaeth arall**

Fel arfer, mae Bathodynnau Glas yn cael eu cyhoeddi am dair blynedd a bydd angen i chi ddychwelyd eich bathodyn os yw eich cyflwr yn gwella ac nad oes arnoch angen y bathodyn mwyach. Ar ôl tair blynedd bydd yn rhaid i chi wneud cais am fathodyn newydd os ydych yn dymuno parhau yn y cynllun.

Pan nad oes angen Bathodyn Glas bellach oherwydd profedigaeth bydd y gwasanaeth 'Dywedwch wrthym Unwaith' a ddarperir gan yr awdurdod lleol yn anfon nodyn i'ch atgoffa am y ddyletswydd i ddychwelyd y bathodyn.